হিপ ১৩০৪৪ বি
হিপ ১৩০৪৪ বি পৃথিবীর ছায়াপথে আবিষ্কৃত একটি গ্রহ যা একটি বিলীয়মান তারকা কেন্দ্র করে প্রতি ১৬.২ দিনে আবর্তিত হচ্ছে। ২০১০ খ্রিষ্টাব্দের ১৯ নভেম্বর আবিষ্কৃত এই গ্রহটি আকৃতিতে বেশ বড়: বৃহস্পতি গ্রহের ১.২৫ গুণ। এর আগেও সৌরজগতের বাইরে প্রায় পাঁচ শত গ্রহের অবস্থান নির্ণীত হয়েছে কিন্তু দূরত্বের কারণে সেগুলো সম্পর্কে বেশি কিছু জানা যায় নি। সে হিসাবে হিপ ১৩০৪৪ বি-এর আবিষ্কার জ্যোতিবির্জ্ঞানীদের জন্য নভোমণ্ডল সম্পর্কে আরো তথ্য সংগ্রহের বিশেষ সুযোগ এনে দিয়েছে। তারকাটির হিপ ১৩০৪৪ নামে চিহ্নিত। এটি পৃথিবী থেকে প্রায় ২,০০০ আলোকবর্ষ দূরত্বে অবস্থিত বলে পরিমাপ করা হয়েছে।